|  |
| --- |
| **Navodila za samostojno učenje pri izbirnem predmetu NI2** |
| Datum: četrtek 23. 4. 2020 |
| Učna ura: V mestu – kje je kaj?Kriteriji uspešnosti: - poznam stavbe v mestu* za odgovor na vprašanje KJE, znam uporabljati predloge s členi v dajalniku
 |
| **Hallo, liebe Schüler. Alles Okay?**Naša zgodba se danes nadaljuje v mestu. Povezali bomo znanje, ki ga že imamo, z nekaj novimi vsebinami. Pa poglejmo, kako. |
| 1. **In der Stadt – Gebäude** (V mestu – stavbe) - naslov

Nazadnje je Alicija s svojo prijateljico delala načrte, kam bi šli v soboto zvečer. Kam vse se da iti v mestu? Kaj v mestu že poznaš? Poskusi se spomniti, kako se reče šola, kino, pekarna …Da aktivno ponoviš, kar že znaš, in se naučiš še kaj na novo, klikni na spodnjo povezavo, kjer najdeš poimenovanja različnih stavb v mestu v treh stolpcih (der, die, das). V oklepaju so napisani angleški prevodi. Besedišče v obliki slovarčka najprej prepiši v zvezek. Potem pa na spletni strani s klikom na »zur nächsten Übung« prideš na naslednjo vajo.  Prve tri vaje so namenjene utrjevanju členov po spolih (najprej vaja za besedišče moškega, potem ženskega in na koncu še srednjega spola).  V naslednjih treh vajah moraš besede razvrstiti v istem zaporedju, kot so slike stavb V vajah 6-9 pa moraš izbrati pravi člen (der, die, das)Te vaje so sicer zelo preproste, a vzemi jih resno, ker boš v nadaljevanju moral/-a zelo dobro vedeti, katerega spola je katera stavba, zato te vaje lahko rešuješ večkrat. Pa pojdimo v mesto: <https://www.languagesonline.org.uk/German/Deutsch_Anfanger/Stadt/Contents.htm> |
| 1. **Kje je kaj?**

Zdaj ko poznamo imena stavb in vemo, katerega spola so, lahko to znanje povežemo z znanjem, ki smo ga usvojili v prejšnji enoti: opis hiše, prostora, kje je kaj. Naučili smo se predloge in skupaj s predlogi smo uporabljali … kateri sklon že? Dativ – dajalnik. Se še spomnimo? Poglej v zvezek in poišči zapis pri pohištvu, kako povemo, kje je kaj. Ponovi tudi predloge. der in das → dem (neben dem Sofa, auf dem Tisch) die → der (in der Ecke)Enako velja tudi pri stavbah v mestu. Wo ist die Post? – neben dem Schwimmbad, vor dem Park, rechts hiter dem Kino …Odprite **dokument »in-der-stadt-prapositionen«.** Oglej si stavbe v mestu in pod sliko smiselno dopolni povedi, kot da nekomu odgovarjaš na vprašanje: Entschuldigung bitte, wo ist hier die Disco? Die Disco ist hinter der Polizei, neben dem Restaurant ipd.Pri oblikovanju odgovorov bodite čim bolj natančni, povejte čim več podatkov, da se bo neznanec lažje znašel … 😊 Glej primer.Poznamo še vse predloge in prislove?neben – zwischen – rechts – links – gegenüber – hinter– vorzraven – med – desno – levo – nasproti – za – predNa sliki mesta je nekaj stavb, ki jih še nimaš v zvezku. Po potrebi poglej v PONS-ov slovar in jih vpiši v pravi stolpec v svoj slovarček.Dokument je v wordu, zato vanj napišite rešitve in mi ga pošljite.**So, das ist alles für heute.****Einen schönen Tag noch und bis morgen!** |